Likumprojekts

**Grozījumi Nacionālās drošības likumā**

Izdarīt Nacionālās drošības likumā (Latvijas Republikas Saeimas un Ministru Kabineta Ziņotājs, 2001, 3. nr.; 2002, 1., 12. nr.; 2003, 12., 23. nr.; 2004, 9. nr.; 2005, 2., 10., 11. nr.; 2006, 1., 14., 24. nr.; 2007, 9., 10., 16. nr.; 2008, 11. nr.; 2009, 2., 15. nr.; Latvijas Vēstnesis, 2010, 76. nr.; 2013, 61. nr.; 2014, 105., 114. nr.; 2016, 48., 249. nr.; 2017, 64., 106., 132. nr.; 2018, 204. nr.; 2020, 240A. nr.) šādus grozījumus:

1. Papildināt 39. pantu ar 2.1 daļu šādā redakcijā:

"(21) Ja komercsabiedrība nav izpildījusi šā panta pirmās daļas 1. punktā minētās prasības, šā panta ceturtajā daļā norādītā institūcija nosūta komercreģistra iestādei reģistrēšanai un publicēšanai informāciju par komercsabiedrības atbilstību nacionālajai drošībai nozīmīgas komercsabiedrības nosacījumiem."

2. Papildināt 39. pantu ar piekto un sesto daļu šādā redakcijā:

"(5) Ja komercsabiedrība nav iesniegusi informāciju atbilstoši normatīvajiem aktiem, tad šā panta ceturtajā daļā minētajai institūcijai ir tiesības pieņemt lēmumu, ar kuru tā komercsabiedrībai uzdod mēneša laikā no lēmuma spēkā stāšanās dienas iesniegt lēmumā norādīto informāciju.

(6) Šā panta piektajā daļā minēto lēmumu var apstrīdēt un pārsūdzēt Administratīvā procesa likumā noteiktajā kārtībā. Lēmuma apstrīdēšana vai pārsūdzēšana neaptur tā darbību."

Ekonomikas ministrs

J. Vitenbergs